ନୂଆଦିଲ୍ଲୀ ୨୦।୧ଃ ନେତାଜୀ ସୁଭାଷ ଚନ୍ଦ୍ର ବୋଷଙ୍କ ୧୨୪ତମ ଜନ୍ମ ଜୟନ୍ତୀ ଅବସରରେ ଭାରତୀୟ ରେଳବାଇ କୋଲକାତା ହାଓ୍ବଡାରୁ ଭାୟା ଦିଲ୍ଲୀ ହୋଇ କାଲକା ପର୍ଯ୍ୟନ୍ତ ଯାଉଥିବା କାଲକା ମେଲ୍ ଏକ୍ସପ୍ରେସର ନାଁ ପରିବର୍ତ୍ତନ କରିଛି । ଏହାକୁ ନେଇ ରେଳ ମନ୍ତ୍ରୀ ପୀୟୁଷ ଗୋୟଲ ଟ୍ବିଟ୍ କରି ସୂଚନା ଦେଇଛନ୍ତି ।
ଟ୍ବିଟ୍ ରେ ଉଲ୍ଲେଖ ରହିଛି ଯେ, କାଲକା ମେଲ୍ ଏକ୍ସପ୍ରେସ୍ ର ନାଁ ନେତାଜୀ ଏକ୍ସପ୍ରେସ୍ କରିଦିଆଯାଇଛି । ଉଲ୍ଲେଖଯୋଗ୍ୟ ଯେ, କେନ୍ଦ୍ର ସରକାର ନେତାଜୀ ସୁଭାଷ ଚନ୍ଦ୍ର ବୋଷଙ୍କ ଜୟନ୍ତୀକୁ ପରାକ୍ରମ ଦିବସ ଭାବେ ପାଳନ କରିବାକୁ ଘୋଷଣା କରିଛନ୍ତି । କାଲକା ମେଲ୍ ଟ୍ରେନ୍ ତାର ପୁରୁଣା ନମ୍ବର ୧୨୩୧୧ ଅପ୍ ଏବଂ ୧୨୩୧୨ ଡାଉନ୍ ନେତାଜୀ ଏକ୍ସପ୍ରେସ୍ ହୋଇ ଚଳାଚଳ କରିବ ।
ଉଲ୍ଲେଖଯୋଗ୍ୟ ଯେ, ପଶ୍ଚିମବଙ୍ଗରେ ବିଧାନସଭା ନିର୍ବାଚନ ନେଇ କୌଣସି ମୁହୂର୍ତ୍ତରେ ନିର୍ବାଚନ ଆୟୋଗ ଘୋଷଣା କରିପାରନ୍ତି । ଏମିତିରେ କେନ୍ଦ୍ର ସରକାର ପଶ୍ଚିମବଙ୍ଗର ଭୋଟରଙ୍କୁ ଆକୃଷ୍ଟ କରିବା ପାଇଁ ଅନେକ ପଦକ୍ଷେପ ନେଉଛନ୍ତି । ନେତାଜୀ ସୁଭାଷ ଚନ୍ଦ୍ର ବୋଷଙ୍କ ୧୨୪ତମ ଜୟନ୍ତୀ ଏବଂ ୧୨୫ତମ ଜୟନ୍ତୀ ବର୍ଷର ଶୁଭାରମ୍ଭ ଅବସରରେ କୋଲକତାରେ ଆୟୋଜିତ କାର୍ଯ୍ୟକ୍ରମରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ସାମିଲ ହେବେ ।
